16. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ  ΕΡΓΩΝ Αριθ. Κ.9076/209 της 31 Οκτ./13 Νοεμ.  1979 (ΦΕΚ Β' 1052) Περί της διαδικασίας βεβαιώσεως και εισπράξεως του κατά τις διατάξεις του άρθρ. 4 του Νόμ. 720/1977, όπως ισχύει, ειδικού τέλους. Έχοντας υπόψη: 1.Τις διατάξεις: α)Του άρθρ. 4 του Νόμ. 720/1977 (ΦΕΚ 297/Α/ 6.10.77) "περί εξαιρέσεως από της κατεδαφίσεως αυθαιρέτων κτισμάτων, επιβολής ειδικών τελών κλπ.", όπως έχει αντικατασταθεί από το άρθρ. 3 του Νόμ. 880/79 (ΦΕΚ 58/Α/22.3.79) "περί καθορισμού ανωτάτου ορίου συντελεστού δομήσεως, εισαγωγής του θεσμού μεταφοράς συντελεστού δομήσεως, ετέρων τινών διαρρυθμίσεων της πολεοδομικής νομοθεσίας". β)Του Ν.Δ. 8/1973 "περί Γενικού Οικοδομικού Κανονισμού" και ειδικότερα του άρθρ. 102. γ)Του Α.Ν. 1521/1950 "περί φόρου μεταβιβάσεως ακινήτων", όπως ισχύει. 2.Την με αριθ. ΕΔ2Α/04/20/Φ.Θ.2.1.1/31.1.79 κοινή απόφαση του Πρωθυπουργού και Υπουργού Δημοσίων έργων "περί αντικαταστάσεως της υπ' αριθ. ΕΔ2α/04/59/Φ.Θ.2.1.1/1978 αποφάσεως "περί μεταβιβάσεως αρμοδιοτήτων του Υπουργού Δημοσίων Έργων εις τον Υφυπουργόν του αυτού Υπουργείου", αποφασίζουμε: 1.Για την επιβολή του ειδικού τέλους που προβλέπεται από το άρθρ. 4 του Νόμ. 720/1977, όπως αντικαταστάθηκε με το άρθρ. 3 του Νόμ. 880/1979 υποβάλλεται στον αρμόδιο Οικον. Έφορο δήλωση της οποίας υπόδειγμα επισυνάπτεται ως παράρτημα της παρούσης. Αρμόδιος Οικον. Έφορος για την παραλαβή της δηλώσεως αυτής είναι ο αρμόδιος για την φορολογία μεταβιβάσεως ακινήτων στην περιφέρειαι του οποίου κείται το ακίνητο που αφορά η δήλωση. 2.Η δήλωση προ της υποβολής της στον αρμόδιο Οικον. Έφορο προσκομίζεται στην Πολεοδομική Υπηρεσία την αρμόδια για την έκδοση της οικοδομικής άδειας σε 4 αντίτυπα. Η Υπηρεσία αυτή ελέγχει τον ορθό υπολογισμό της επί πλέον επιφανείας οικοπέδου που αντιστοιχεί στην εντός της εγκριθείσης παρεκκλίσεως αιτούμενη άδεια και καταχωρεί τη δήλωση σε ειδικό βιβλίο, το οποίο πριν από τη χρησιμοποίησή του, αριθμείται και μονογράφεται κατά σελίδα από τον Προϊστάμενο της Υπηρεσίας ο οποίος και θεωρεί την τελευταία σελίδα για τον αριθμό των σελίδων. Από τα αντίτυπα της δηλώσεως, τα οποία θεωρούνται από την Πολεοδομική Υπηρεσία, ένα φυλάσσεται σε ειδικό αρχείο αυτής, ένα αποστέλλεται στη Δ/νση Γ4 του Υπουργείου Δημοσίων Έργων για ενημέρωση του ΕΤΕΡΠΣ και τα υπόλοιπα δύο παραδίδονται στον ενδιαφερόμενο. 3.Τα δύο αντίτυπα της δηλώσεως υποβάλλονται από τον ενδιαφερόμενο στον αρμόδιο Οικον. Έφορο για την επιβολή του ειδικού τέλους που αφορά η δήλωση. Ο Οικον. Έφορος καταχωρεί τη δήλωση στο ειδικώς προς τούτο τηρούμενο βιβλίο παραλαβής δηλώσεων και χρηματικού καταλόγου, ενεργεί προσωρινό προσδιορισμό της κατά τετρ. μέτρο αγοραίας αξίας του οικοπέδου που αφορά η δήλωση και μετά την καταβολή του αναλογούντος ειδικού τέλους θεωρεί το ένα αντίτυπο της δηλώσεως και το παραδίδει μετά του αποδεικτικού καταβολής του ειδικού τέλους στον δηλούντα, για να προσκομίσει στην αρμοδία Πολεοδομική Υπηρεσία για την έκδοση της οικοδομικής αδείας. Για την παραλαβή των δηλώσεων, την καταχώρηση αυτών, την διενέργεια προσωρινής εκτιμήσεως, την έκδοση φύλλων ελέγχου επιβολής του τέλους, την επίδοση εγγράφων, την εξώδικη λύση των διαφορών, το απόρρητο των σχετικών στοιχείων και την εν γένει διαδικασία βεβαιώσεως του ειδικού τέλους, εφαρμόζονται αναλόγως οι διατάξεις που ισχύουν στη φορολογία μεταβιβάσεως ακινήτων. 4.Η είσπραξη του τέλους του άρθρ. 4 του Νόμ. 720/1977 που καταβάλλεται με δήλωση, γίνεται από το αντίστοιχο Δημόσιο Ταμείο της Οικονομικής Εφορίας που θεωρεί την Δήλωση. Σε περίπτωση που θα προκύψει τέλος ύστερα από έλεγχο της αρμόδιας Οικονομικής Εφορίας αυτή θα βεβαιώσει τούτο στο Δημόσιο Ταμείο της κατοικίας του οφειλέτη ή της ασκήσεως του επαγγέλματος. 5.Το εισπραττόμενο τέλος αποδίδεται κάθε τρίμηνο από την αρμοδία Διεύθυνση του Γ.Λ. του Κράτους στο Ε.Τ.Ε.Ρ.Π.Σ. (Ακολουθούν Υποδείγματα) (Αντί για τη σελ. 320,19(δ) Σελ. 320,19(ε) Τεύχος ΙΑ-8-3 Σελ. 93 Αυθαίρετες κατασκευές 23.Δ.ε.15-16 